Ostré (vrch vo Veľkej Fatre)

Ostré () je zalesnený vrch v severnej časti Veľkej Fatry.Veľká Fatra. Turistická mapa. 1 : 50 000. Harmanec: VKÚ, a. s. Nachádza sa približne  severozápadne od Ružomberka.

 Poloha 
Nachádza sa v severnej časti Veľkej Fatry, v geomorfologickom podcelku Šípska Fatra. Leží v okrese Ružomberok a zasahuje na katastrálne územie obcí Švošov a Komjatná. Masív Ostrého sa nachádza západne od Komjatnej a severne od Švošova, nad údolím rieky Váh. 

 Popis 
Ostré je husto zalesnený vrch so skalnatým vrcholom. Zakončuje horský hrebeň, ktorý sa tiahne severojužným smerom západne od Komjatnej a Sedlom pod Ostrým sa pripája na susedný masív Havrana. Východné svahy klesajú do údolia potoka Komjatná, južné do údolia Váhu, ktorý tak odvodňuje celú juhovýchodnú časť Ostrého. Severozápadná časť masívu sa zvažuje do povodia rieky Orava, kde smeruje voda prítokmi Žaškovského potoka. Severne susedí s Hrdošnou skalou (), východne s masívom vrchu Kečky (), južne leží Veľký Smrekovec () a západne hrebeň, nazývaný Havran. Vrcholový chrbát Ostrého sa tiahne od najvyššieho bodu smerom na juhozápad v dĺžke cca 300 metrov. Severne od vrcholu sa nachádza hojdačka Komjatná, prístupná po neznačenom chodníku odbočujúcom zo zelenej turistickej trasy v smere na Skríželnú skalu (954 m n. m.) a Hrdoš (cca 100 metrov), alebo z tej istej trasy v trávnatom sedle nad Komjatnou (pri poľovníckom posede, cca 800 metrov).

 Výhľady 
Ostré so skalnatým bralom na vrchole umožňuje kruhový výhľad na široké okolie. Južným smerom dominujú vrchy severnej časti Veľkej Fatry, západným smerom vidieť Malú Fatru a neďaleký Šíp, na východe dominuje Veľký Choč a Nízke Tatry. Pri vhodných podmienkach sú viditeľné aj Tatry a Oravská Magura. Cca 300 metrov juhozápadným smerom od hlavného vrchola sa nachádza druhá vyhliadka na obec Švošov s osadeným krížom.

 Prístup 
 po  značke cez Sedlo pod Ostrým:
 zo Švošova
 z Ľubochne (hrebeňom Havrana)
 po  značke cez Sedlo pod Ostrým:
 z Komjatnej cez Hrdošnú skalu
 zo Žaškova cez Žaškovské sedlo

 Referencie 

 Pozri aj 
 Šípska Fatra
 Zoznam vrcholov vo Veľkej Fatre

 Iné projekty 

 Externé odkazy 
 Poloha na turistickej mape
 Ostré na hiking.sk

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Ružomberok
Kategória:Komjatná
Kategória:Švošov